Referat styremøte i OODK

Møtenummer:7/2016

Dato:18.08.2016

Kl:19.00

Sted: Aker Lås, Brobekkveien

Frafall: Wenche, Ida

Sak 20/2016 Godkjenning av referat fra 07.06.2016
*Godkjent*

Sak 21/2016 Fordeling av sekretæroppgavene
*Ida har dessverre trukket seg av helsemessige årsaker. Styret fordeler oppgavene mellom seg. Wenche følger opp e-postkontoen. Vara trer inn på annen hvert møte som styremedlem med stemmerett. Valgkomiteens leder er orientert.*

Sak 22/2016 Dispensasjonssøknad fra Emma Wallner for AG forberedende trening med valp

*Styret innvilger søknaden*

Sak 23/2016 Bruk av hytta til oppbevaring av bur og annet privat utstyr

Plassen i hytta opptas av mange bur. Til stevnehelgen 3.-4. september er det behov for lagring av diverse utstyr. Følgende publiseres på facebooksidene: « Styret ber alle som oppbevarer bur og annet privat utstyr om å fjerne dette innen 26/8 da vi trenger plassen pga utstyr, kioskvarer etc. som skal benyttes i stevnehelgen»

Sak 24/2016: Manglende låsing av bommen etter fritrening
*Bommen står tidvis åpen etter fritrening, spesielt i helger. Kristen sender påminnelse til de som har nøkler om at når man låser opp for noen så er man også ansvarlig for at det låses når treningen er over.*

Sak 25/2016: Forslag høstens styremøter er 21/9, 24/10, 15/11 og ev.et i starten av desember

*Datoene publiseres i kalenderen på nettsiden*

Faste punkter:

* Antall medlemmer: 270
* Klubbaktiviteter
* *Forespørsel fra rally13.06 om støtte til dommer kr 1400 på "fjollerally" siste treningskveld. Siden søkerne ønsket rask avklaring, ble saken diskutert på styrets facebookside 15.06. Man ble enige om å sponse premier, men at ev. dommerutgifter må dekkes på annen måte. Dette er den samme praksis som på blåbærløpet til AG og klubbens sommeravslutning, jf vedlegg 1.*
* Økonomi
	+ *Kasserer blir medlem av facebookgruppen for treningsansvarlige for raskere å få oppklart hvilke kurs Studieforbundet har utbetalt støtte til*
	+ *Det legges ut på nettiden info om at man kan støtte klubben via grasrotandelen i Norsk Tipping*
* Stevner
* Rekruttering av mannskapet til stevner:
*Det er vanskelig å få nok mannskaper spesielt til AG stevnet. Det ser ikke ut til at hverken OODK poeng eller oppfordringer har gjort det lettere å rekruttere Styret ønsker i løpet av oktober å innkalle til et medlemsmøte med tema rekruttering av mannskaper til stevner.*
* *Foreløpig påmeldte LP 34. AG foreløpig i overkant av 300.*
* *Jr. NM avvikles på Brekke lørdag 1/10. NKKU låner AG utstyr og aggregat.*
* *Iris kontakter KG LP for å avklare ev. bruk av Brekke til NM 2017.*
* Trening/kurs
* Basert på reaksjoner og innspill, spesielt fra AG utøverne, ble styret etter diskusjon på styrets facebooksider, 20.06. enige om å moderere vedtaket om medlemmers bruk av Brekke på dagtid i ukedagene, jf vedlegg *Foranledningen til styrets påminnelse om bruk av utstyr og opplåsing av bommen og parkering på Brekke  på dagtid for individuell trening, var å unngå å gjøre noe som setter avtalen med mellom OODK og kommunene  i fare. Basert på innspill og reaksjoner som er kommet i etterkant, spesielt fra AG-utøvere, har styret valgt å moderere vedtaket noe:*
* *Styret minner om at det i forbindelse med medlemmers egentrening på Brekke på dagtid i ukedager ikke er anledning til å låse opp bommen eller parkere på treningsområdet. Dette har sammenheng med leieavtalen vi har med kommunen.*
* Vintertrening innendørs

*Det er ikke kommet tilbakemelding fra stedet i Nittedal hverken på langtidsleie eller timebasert leie.
Kristen har vært i dialog med Tanum (AG) og EKT(lydighetsgrenene) som vi brukte forrige sesong. Tanum har vært positive, men vi fornyer ikke avtalen med dem.*

*Det er avklart med Ellingsrud ridesenter at vi får leie der. Det er noe dyrere, men det er enklere å komme seg dit i tillegg til at tidspunktene vi kan bruke hallen er bedre enn de vi får på Tanum. Det har vært befaring og Kristen følger opp avtaleinngåelse med Ellingsrud ridesenter*

*EKT har ikke vært negativ til å leie ut. Styret v/ Kristen følger opp mulighet for avtale med EKT for lydighetsgrenene etter nyttår. Basert på erfaring og tilbakemeldinger fra forrige førjulssesong, velger man ikke å leie for lydighetsgrenene før jul.*

* Materiell/vedlikehold
	+ *Bruksstige kommer.*
	+ *Ekstranøkler bl.a. til plentraktor oppbevares hos Kristen*
	+ *Separat forsikring for plentraktor og henger er inngått. Vognkort til henger er hos Iris*